Document ID: 32010R0703

KOMISIJOS REGLAMENTAS (ES) Nr. 703/2010
2010 m. rugpjūčio 4 d.
kuriuo iš dalies keičiamas Reglamentas (EB) Nr. 828/2009, kuriuo nustatomos išsamios prie 1701 tarifinės pozicijos priskiriamų cukraus sektoriaus produktų importo ir rafinavimo pagal lengvatinius susitarimus taisyklės, taikomos nuo 2009-2010 iki 2014-2015 prekybos metų
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. gruodžio 20 d. Tarybos reglamentą (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus (1), ypač į jo 9 straipsnio 5 dalį,
atsižvelgdama į 2008 m. liepos 22 d. Tarybos reglamentą (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. iki 2011 m. gruodžio 31 d., iš dalies keičiantį Reglamentus (EB) Nr. 552/97, (EB) Nr. 1933/2006 ir Komisijos reglamentus (EB) Nr. 1100/2006 ir (EB) Nr. 964/2007 (2), ypač į jo 11 straipsnio 7 dalį,
kadangi:
(1)
pagal 2009 m. rugsėjo 10 d. Komisijos reglamento (EB) Nr. 828/2009, kuriuo nustatomos išsamios prie 1701 tarifinės pozicijos priskiriamų cukraus sektoriaus produktų importo ir rafinavimo pagal lengvatinius susitarimus taisyklės, taikomos nuo 2009-2010 iki 2014-2015 prekybos metų (3), 1 straipsnio 4 dalį bet kuri Reglamento (EB) Nr. 1528/2007 I priede arba Reglamento (EB) Nr. 732/2008 I priede nurodyta šalis gali būti įtraukta į Reglamento (EB) Nr. 828/2009 I priedą. Tačiau pagal Reglamento (EB) Nr. 732/2008 11 straipsnio 1 dalį tai taikoma tik to reglamento I priede nurodytoms mažiausiai išsivysčiusioms šalims.
(2)
Burkina Fasas, viena iš mažiausiai išsivysčiusių šalių, nurodytų Reglamento (EB) Nr. 732/2008 I priede, paprašė Komisijos ją įtraukti į Reglamento (EB) Nr. 828/2009 I priedą. Kadangi Burkina Fase gaminamas cukrus, ši šalis - galima eksportuotoja į Europos Sąjungą.
(3)
Reglamento (EB) Nr. 828/2009 11 straipsnio 2 dalyje nustatytos baudos už rafinuoti neskirto importuoto cukraus rafinavimą. Tačiau šios baudos neturėtų būti taikomos, jei valstybės narės pateisina pagrįstas ir ypatingas technines priežastis.
(4)
Todėl Reglamentas (EB) Nr. 828/2009 turėtų būti atitinkamai iš dalies pakeistas.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 828/2009 iš dalies keičiamas taip:
1)
1 straipsnio 4 dalis pakeičiama šiuo tekstu:
„4. Bet kuri Reglamento (EB) Nr. 1528/2007 I priede nurodyta šalis arba Reglamento (EB) Nr. 732/2008 I priede nurodyta mažiausiai išsivysčiusi šalis jos prašymu įtraukiama į šio reglamento I priedą“;
2)
9 straipsnio 4 dalis papildoma šia antra pastraipa:
„Iki kovo 1 d. valstybės narės praneša Komisijai apie faktiškai per ankstesnius prekybos metus importuoto cukraus kiekį, informaciją suskirstydamos pagal nuorodos numerį ir kilmės šalį ir išreikšdamos jį baltojo cukraus ekvivalento kilogramais“;
3)
11 straipsnio 2 dalies antra pastraipa pakeičiama taip:
„Iki metų, einančių po atitinkamų prekybos metų, birželio 1 d. gamintojai už kiekvieną pirmos pastraipos c punkte nurodyto cukraus kiekio, dėl kurio jie negali pateikti valstybei narei priimtino įrodymo, kad atitinkamas kiekis buvo rafinuotas dėl pagrįstų ir ypatingų techninių priežasčių, toną moka 500 EUR sumą.“;
4)
Reglamento (EB) Nr. 828/2009 I priedo I dalis pakeičiama šio reglamento priedu.
2 straipsnis
Šis Reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. rugpjūčio 4 d.

Labels: 3
17
18